Na Chopok sa z juhu dostanú lyžiari novou lanovkou
Náklady na výstavbu sa vyšplhali na 11,6 milióna eur.DEMÄNOVSKÁ DOLINA 30. októbra (WebNoviny.sk) – Podmienky v lyžiarskom stredisku Jasná Nízke Tatry zlepší už túto zimnú sezónu nová 15-miestna lanovka na južnej strane Chopku. Náklady na výstavbu sa vyšplhali na 11,6 milióna eur.
Lyžiari budú na novú lanovku nastupovať na Krupovej a vyvezie ich na Kosodrevinu, priblížila Zuzana Fabianová, hovorkyňa spoločnosti Tatry mountain resorts, ktorá prevádzkuje stredisko. Na Chopok sa tak dostanú dvoma za sebou nadväzujúcimi 15-miestnymi lanovkami. Prepravná kapacita 1,2 km dlhej novej lanovky je 2800 osôb za hodinu.
Údolná stanica lanovky je v nadmorskej výške 1084 metrov a vrcholová v 1488 metrov nad morom. V prevádzke bude od druhej polovice decembra.
Oficiálne otvorenie zimnej sezóny je naplánované na 3. decembra.
Zdroj: WebNoviny.sk © SITA Všetky práva vyhradené.
Zdroj a foto: SITA
PREČÍTAJTE SI TIEŽ
Najčítanejšie
- 1.Európski ľudovci pozastavili členstvo Fideszu, strana premiéra Orbána stratí niekoľko práv
- 2.Korupcia, podvod a vydieranie, prezidenta Zumu nakoniec postavia pred súd
- 3.Lajčákovi bude počas Valného zhromaždenia OSN radiť americký ekonóm
- 4.Odloženie brexitu je podľa Tuska možné, ale podmienkou je schválenie dohody Londýnom
- 5.Dolár stúpol voči jenu aj oproti euru, očakávajú sa vyššie sadzby FeD